Source: http://docplayer.fi/2050882-Pohjavesitutkimusopas.html
Timestamp: 2018-01-18 06:24:52+00:00
Document Index: 1392006

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

POHJAVESITUTKIMUSOPAS - PDF
Download "POHJAVESITUTKIMUSOPAS"
1 POHJAVESITUTKIMUSOPAS KÄYTÄNNÖN OHJEITA SUOMEN VESIYHDISTYS 2005
2 999 POHJAVESITUTKIMUSOPAS KÄYTÄNNÖN OHJEITA SUOMEN VESIYHDISTYS 2005 SUOMEN YMPÄRISTÖKESKUS
3 Toimittaja Timo Kinnunen Julkaisija Suomen Vesiyhdistys r.y. ISBN ISSN Kartat: Maanmittauslaitos, lupa nro 244/MYY/05 Pohjakartat Maanmittauslaitos, lupa nro 244/MYY/05 Maaperäkartat Geologian tutkimuskeskus Kallioperäkartat Geologian tutkimuskeskus Pohjavesikartat Suomen ympäristökeskus Kirjapaino Vammalan Kirjapaino Oy 2
4 SISÄLLYS ESIPUHE (Pertti Seuna) JOHDANTO (Pirkko Öhberg) POHJAVESITUTKIMUKSET SUOMESSA (Esko Mälkki) Ketkä tutkivat pohjavettä ja miksi? Suomen pohjavesiesiintymät Luonnontilainen pohjavesi tutkimus- ja hoitoympäristönä Tulevaisuuden näkymiä ja kehitystarpeita Lähtökohtia Tutkimustarpeita Vesipolitiikan puitedirektiivi (Juhani Gustafsson, Reetta Junnila) Kirjallisuutta POHJAVESITUTKIMUSHANKKEEN VALMISTELU (Timo Kinnunen) Hankkeen tavoite ja laajuus Lähtöaineisto Pohjavesialuekartat ja -kortit sekä pohjavesitietojärjestemä (POVET) Vanhat kartat ja tutkimukset Geologiset kartat Hiekka- ja soravarakartat Ilmakuvat Pohjavesisuojelun ja kiviaineshuollon yhteensovittamisprojekti (POSKI) (Ritva Britschgi) Tutkimusluvat ja tiedottaminen Tehtävänkuvaus Hankkeen suorittajan valinta Kirjallisuutta VEDENHANKINTA-, POHJAVEDEN SUOJELU- JA LIKAANTUMISTUTKIMUKSET Vesihuoltoa varten tehtävät tutkimukset (Timo Kinnunen) Kaivo- ja lähdekartoitus Pohjavedenottopaikan tutkimus Pitkäaikainen koepumppaus Kaivonpaikkatutkimus Tekopohjavesitutkimukset (Unto Tanttu, Tuomo Hatva) Kalliopohjaveden tutkiminen (Olli Brelin, Jaakko Tikkanen) Kirjallisuutta Pohjaveden suojelua ja seurantaa varten tehtävät tutkimukset Ennakkoseuranta (Pirkko Öhberg) Suoja-aluemenettely (Pirkko Öhberg, Riitta Molarius) Pohjavesialueen suojelusuunnitelma (Pirkko Öhberg, Riitta Molarius) Pohjaveden suojelusuunnitelmaa varten tehtävät tutkimukset (Riitta Molarius) Pohjavesitutkimukset maa-ainesten ottosuunnitelmassa (Jari Rintala) Maa-ainesoton pohjavesivaikutusten seurannan toteutus (Jari Rintala) Pohjaveden seuranta metsäojituksen ja turvetuotannon yhteydessä (Riitta Molarius) Pohjaveden suojaus tien kohdalla (Pekka Vallius) Kirjallisuutta Pohjaveden likaantumistutkimukset
5 4.3.1 Pohjavesivahinkojen torjuntatoimenpiteet (Tuomo Hatva) Polttoainehiilivedyillä likaantunut pohjavesi (Erkki Paatonen) Liuottimilla likaantunut pohjavesi (Jukka Ikäheimo) Raskasmetalleilla likaantunut pohjavesi (Pertti Lahermo) Lannoitteilla ja torjunta-aineilla likaantunut pohjavesi (Marita Honkasalo) Tiesuolalla likaantunut pohjavesi (Taina Nystén, Juhani Gustafsson) Mikrobiologisesti likaantunut pohjavesi (Kirsti Lahti) Kirjallisuutta Pohjaveden alentaminen rakennushankkeiden yhteydessä Yleistä (Pekka Vallius) Työaikainen pohjaveden alentaminen (Pekka Vallius) Pysyvä pohjaveden alentaminen Louhintatyöt (Riitta Molarius) Arteesinen eli paineellinen pohjavesi (Riitta Molarius) Kirjallisuutta TUTKIMUSMENETELMÄT Pohjavesiesiintymän rakenneselvitys ja sedimentologinen tulkinta (Jukka-Pekka Palmu, Joni Mäkinen) Yleistä Rakenneselvityksen toteutus Sedimentologisen tutkimuksen toteutus Tutkimustulosten raportointi ja visualisointi Kirjallisuutta Pohjavesiesiintymän maaperäkerrostumien, antoisuuden ja virtauskuvan tutkiminen Maastotarkastelu (Timo Kinnunen) Kartta- ja ilmakuvatulkinta (Timo Kinnunen) Pohjaveden muodostumis- ja virtaamaselvitykset (Risto Mäkinen) Geofysikaaliset menetelmät (Annina Mattsson, Jukka Lehtimäki, Tuire Valjus, Heikki Vanhala) Kairaukset (Jussi Arjas) Pohjaveden havaintoputket (Jussi Arjas) Putkimittaukset (Timo Kinnunen, Jussi Arjas, Jukka Ikäheimo) Ominaisantoisuuspumppaus (Jussi Arjas) Kirjallisuutta Merkkiainekokeet Merkkiaineiden käyttö (Tuulikki Suokko) Hapen ja vedyn pysyvät isotoopit merkkiaineina (Nina Kortelainen) Natriunjodidi (Nal) merkkiaineena tekopohjavesilaitoksella (Jukka Ikäheimo) Merkkiainekokeen suunnittelu (Jukka Ikäheimo) Kirjallisuutta POHJAVEDEN LAADUN TUTKIMINEN (Timo Kinnunen) Näytteenoton laadunvalvonta (Marita Honkasalo, Jukka Ikäheimo) Näytteenottovälineet ja -menetelmät (Timo Kinnunen, Marita Honkasalo, Jukka Ikäheimo, Jussi Reinikainen) Näytteenottovälineet Näytteenotto lähteestä Näytteenotto haivaintoputkesta Näytteenotto kaivosta
6 6.2.5 Näytteenotto koekuopista Passiiviset näytteenottotekniikat Monitasonäytteenotto Maavesitutkimusten näytteenotto (Jari Rintala) Näytteenotto eri analyyseja varten (Marita Honkasalo, Pia Vesterbacka, Kirsti Lahti) Kenttämääritykset (Marita Honkasalo) Vesinäytteiden käsittely, kuljetus ja säilytys (Marita Honkasalo) Vesinäytteistä tehtävät analyysit (Marita Honkasalo) Juoma ja talousvesianalyysit (Marita Honkasalo) Pohjaveden laadun seuranta (Risto Mäkinen) Pohjaveden käsittelytutkimukset Luonnontilaisen pohjaveden käsittely (Tuomo Hatva, Unto Tanttu) Likaantuneen pohjaveden kunnostus (Risto Valo, Virpi Nikulainen, Kimmo Järvinen) Kirjallisuutta MALLINTAMINEN (Sirkku Tuominen, Aki Artimo) Yleistä Pohjavesimallinnuksen vaiheet Mallinnuksessa tarvittavat lähtötiedot Maastotutkimustiedot Konseptuaalinen malli Pohjaveden virtausmalli Kalibrointi Automaattikalibrointi Ennusteajot Lika-aineen kulkeutumismalli Mallinnuksessa käytettäviä ohjelmia Mallin raportointi Kirjallisuutta TUTKIMUSSELOSTULKSEN LAATIMINEN (Tuomo Hatva) Yleistä Tutkimuksen tarkoitus, tekijät ja suoritusaika Vedenkäyttötiedot ja maankäyttö Tutkimuksen taustatiedot ja ohjelmointi Maastotutkimukset Pohjavesialuetta koskevat yleisselvitykset Pohjavesialueen geologiset ja geofysikaaliset tutkimukset Pohjavesialueen hydrogeologiset tutkimukset Yhteenveto pohjavesialuetta koskevista tutkimuksista Pohjaveden hankintaan tähtäävät maastotutkimukset Mallinnustutkimukset Pohjavesialueiden geologiset rakennemallit (Jukka-Pekka Palmu, Olli Breilin) Pohjavesimallit (Sirkku Tuominen ) Laboratoriotutkimukset Tutkimustulosten tarkastelu ja johtopäätökset Hydrogeologiset olosuhteet Esiintymän antoisuus Veden laatu
7 8.5.4 Vedenoton järjestely Tekopohjaveden muodostamismahdollisuudet Veden käsittelytarve- ja tapa Ympäristövaikutukset Pohjaveden suojaaminen Vedenoton oikeudelliset edellytykset Liitteet Kirjallisuutta GEOLOGISTA JA HYDROLOGISTA SANASTOA (Esko Mälkki, Jukka-Pekka Palmu, Timo Kinnunen, Sirkku Tuominen, Olli Brelin, Marita Honkasalo) LIITTEET Liite Pohjavesialuekarttojen merkinnät Liite 3.3/1 Maastotutkimusten suorituslupa Liite 4.1.1/1 Lähdetiedustelu Liite 4.1.1/2 Vedentarvetiedustelu Liite 4.1.1/3 Kaivokortti Liite /1 Esimerkki yleiskartasta Liite /3 Putkikortti Liite /4 Esimerkkejä putkimittausten tuloksista Liite /5 Esimerkki vesinäytteiden tutkimustulosten esittämisestä Liite /8 Esimerkki koepumppaustulosten esittämisestä Liite /9 Esimerkkejä asemapiirroksista Liite /10 Esimerkkejä tutkimuskartoista Liite /11 Esimerkkejä hydrogeologisista kartoista Liite /12 Pohjavesinäytteenotto Liite /13 Pohjaveden laatutietoja
8 ESIPUHE Suomen Vesiyhdistys julkaisi vuonna 1984 opaskirjan Pohjavesitutkimukset. Se on palvellut tarvitsijoita parikymmentä vuotta. Pohjavesikysymyksistä on julkaistu ulkomailla ja Suomessakin viime vuosina runsaastikin materiaalia, johon lähdeluetteloissa on viitattu, mutta ei varsinaisia opaskirjoja käytännön tarpeisiin. Nyt valmistunut Pohjavesitutkimusopas - käytännön ohjeita on nimensä mukaisesti tarkoitettu pohjavesitutkimusten kenttämittausten käsi- ja opaskirjaksi. Mukaan on otettu sekä pohjaveden määrää että laatua koskevia tutkimusmenetelmiä. Huomiota on kiinnitetty sopivien menettelytapojen oikeaan valintaan eri tarpeita varten. Pohjavesimallinnus saa merkittävän huomion; samalla muistutetaan kuitenkin todellisten mittausten tarpeellisuudesta. Kenttätutkimusten loppuunsaattamista tarkastellaan laadittavien selosteiden näkökulmasta. Tekstiä havainnollistetaan runsaalla kuvituksella, joka on suureksi osaksi värillistä. Opas tähtää ennen kaikkea pohjavesitekniikan ja tutkimuksissa tarvittavien toimintamenetelmien kuvaamiseen. Mukaan ei ole sisällytetty sellaista eri tutkimusten soveltamisen kannalta usein välttämätöntä geologista ja hydrogeologista perustietoa, jota on löydettävissä muun muassa tämän oppaan eri kirjoitusten viitejulkaisuista. Kirjan tekeminen on ollut suuri työ, joka aloitettiin vuonna Sen tekeminen tuli tarpeelliseksi aikaisemman oppaan loppumisen ja lukuisten uusien asioiden esille tulemisen vuoksi. Työtä on koordinoinut Suomen Vesiyhdistyksen pohjavesijaosto puheenjohtajanaan FM Pirkko Öhberg. Sisällöstä on vastannut työryhmä, jonka projektipäällikkönä on ollut FM Timo Kinnunen. Projektiryhmän muina asiantuntijoina ja oppaan kirjoittajina ovat edellisten lisäksi toimineet Professori, FT Esko Mälkki, FM Juhani Gustafsson, FM Ritva Britschgi, DI Reetta Junnila, DI Unto Tanttu, FT Tuomo Hatva, FM Olli Breilin, FM Jaakko Tikkanen, DI Riitta Molarius, FM Jari Rintala, FT Pekka Vallius, FL Erkki Paatonen, FM Jukka Ikäheimo, FT Pertti Lahermo, DI Marita Honkasalo, FM Pia Vesterbacka, FT Taina Nystén, MMT Kirsti Lahti, DI Jussi Reinikainen, FM Risto Mäkinen, DI Annina Mattsson, DI Tuire Valjus, DI Jukka Lehtimäki, TkT Heikki Vanhala, FM Jussi Arjas, FM Tuulikki Suokko, FT Jukka-Pekka Palmu, FT Joni Mäkinen, FM Nina Kortelainen, MMT Risto Valo, DI Virpi Nikulainen, FM Kimmo Järvinen, TkL Sirkku Tuominen ja FM Aki Artimo. Kirjan toimitussihteerinä on toiminut FM Johanna Issakainen. Oppaan laadinnan ja julkaisemisen on tehnyt mahdolliseksi työhön saatu taloudellinen tuki. Sitä ovat myöntäneet Maa- ja vesitekniikan tuki ry, Maj ja Tor Nesslingin säätiö, ympäristöministeriö sekä maa- ja metsätalousministeriö. Lisäksi eräät alan merkittävät yrittäjät ovat tukeneet julkaisutyötä. Suomen Vesiyhdistys ry esittää parhaimmat kiitoksensa Pohjavesitutkimusoppaan laadintaan osallistuneille ja sitä tukeneille ja toivoo samalla, että nyt valmistunut opaskirja osoittautuu hyödylliseksi työvälineeksi pohjavesiin liittyvässä käytännön toiminnassa. Helsingissä helmikuun 23. päivänä Pertti Seuna Suomen Vesiyhdistyksen puheenjohtaja 7 7
9 1. JOHDANTO Tämän opaskirjan tarkoituksena on antaa selkeä kuva erityyppisissä pohjavesi- ja tekopohjavesitutkimuksissa nykyään käytettävistä menetelmistä, menettelytavoista sekä niille asetettavista tavoitteista. Opas on tarkoitettu tueksi ja ohjeeksi tutkimusten suorittajille, suunnittelijoille, vedenhankinnasta vastaaville tahoille sekä viranomaisille kaikille niille, jotka työskentelevät vedenhankinnan ja pohjaveden suojelun parissa. Valtaosa Suomessa tehtävistä pohjavesitutkimuksista on edelleen puhtaan talousveden hankintaa palvelevaa tutkimusta. Valitettavasti yhä enemmän tutkimuksia tarvitaan mitalin toisen puolen pilaantuneiden pohjavesien päästölähteiden selvittämiseen ja pohjavesien puhdistamiseen. Analytiikan kehittymisen ja analyysivalikoiman laajentumisen myötä päivänvaloon tulee jatkuvasti tapauksia, joissa pilaantuminen on usein peräisin jopa vuosikymmeniä sitten tapahtuneista päästöistä. Pohjavesioppaassa on pyritty ottamaan huomioon myös pilaantuneen pohjaveden tutkimuksissa esiin tulevat erityistarpeet. EU:n puitedirektiivi tulee jatkossa antamaan suuntaviivat pohjaveden suojelulle ja siihen liittyvälle tutkimustarpeelle. Vesipolitiikan puitedirektiivin tarkoituksena on luoda pinta- ja pohjaveden suojelua varten käytäntö, jota noudattamalla edistetään vesivarojen kestävää käyttöä ja estetään pohjavesien pilaantumista sekä vähennetään jo tapahtunutta pohjavesien pilaantumista. Pohjavesiin liittyvä tutkimus on siten mittavan haasteen edessä. Vesipuitedirektiivin toimeenpanon myötä nykyisin vapaaehtoisuuteen perustuva suojelusuunnitelmamenettely tulee todennäköisesti pakolliseksi riskialttiilla pohjavesialueilla. Tavoitteena on saavuttaa pohjavesien hyvä määrällinen ja laadullinen tila vuoden 2015 loppuun mennessä. Oppaassa on suojelusuunnitelmien laatimisohjeiden lisäksi esitetty tämän hetkistä lainsäädäntöä ja viranomaismääräyksiä. Lait ja asetukset kehittyvät nopeasti. Tämän vuoksi kunkin hankkeen kohdalla tulee tarkistaa voimassa oleva lainsäädäntö. Helposti hyödynnettävät pohjavesialueet ovat nykyisin pääosin jo vedenhankintakäytössä. Uusien alueiden käyttöönotto vaatii seikkaperäisempiä tutkimuksia ja uusia menetelmiä. Eräs tällainen on pohjavesiesiintymän sedimentologisen tutkimuksen ja rakennegeologisen tulkinnan hyödyntäminen. Sedimentologisen ja geomorfologisen aineiston tulkinta yhdessä muun tutkimustiedon kanssa luo luotettavan ja taloudellisen menetelmäkokonaisuuden pohjavesivarojen hyödyntämiseen ja suojeluun. Pohjavesimallinnusta voidaan käyttää pohjaveden virtauksen, laadun, lika-aineiden ja lämmön kulkeutumisen kuvaamiseen, vedenoton vaikutusten arviointiin sekä vesilaitosten toiminnan ohjaukseen. Oppaassa on käsitelty seikkaperäisesti uusien menetelmien ja pohjavesimallinnuksen mahdollisuuksia ja myös niiden rajoituksia. Oppaan loppuun on kerätty pohjavesisanastoa, jota on käytetty oppaan tekstissä, tai joka on muuten keskeistä pohjavesitutkimusten yhteydessä. 2. POHJAVESITUTKIMUKSET SUOMESSA 2.1 Ketkä tutkivat pohjavettä ja miksi? Pohjavesitutkimuksella on alunperin tarkoitettu lähinnä vedenottopaikan löytämiseen ja antoisuuden määrittämiseen tarvittavaa tutkimusta. Tehtävät ovat kuitenkin monipuolistuneet kehityksen myötä. Nykyisin pohjavettä tutkitaan esiintymien kokonaisvesivarannon, käyttökelpoisuuden, suojaamistarpeiden ja säännöstelymahdollisuuksien selvittämiseksi. Lisäksi tutkitaan pohjaveden laatua, selvitetään likaantumisen syitä ja mahdollisuuksia tekopohjaveden muodostamiseksi. Tässä luvussa pohjavesitutkimuksella tarkoitetaan tällaista laajaa tehtäväryhmää kokonaisuutena. Suomessa tehtävä pohjavesitutkimus on suurimmaksi osaksi sovellettua, vedenhankintaa palvelevaa tutkimusta. Pohjavesitutkimusten nykyisen kehityksen voidaan katsoa alkaneen
10 Kuva 2.1. Valtaosa Suomessa tehdystä pohjavesitutkimuksesta on ollut vedenhankintaa palvelevaa tutkimusta. Juoma- ja talousveden hankinnassa pohjaveden merkitys on suurin. Pohjavedelle on myös muita käyttömuotoja, esimerkiksi lämmitysenergian tuotanto. Tässä kuvassa myllyn voimalähteenä on käytetty lähteestä purkautuvaa vettä. Kuninkaanlähde, Köyliö. Kuva E. Mälkki. luvulla, jolloin pääosin pohjavedenhankintaan perustuvan vesihuollon laajamittainen kehitys alkoi. Erilaisia tutkimus- ja suunnittelutehtäviä ovat suorittaneet sekä yksityiset konsulttitoimistot että valtionhallinnon yksiköt, lähinnä nykyiset ympäristökeskukset ja niitä edeltäneet organisaatiot. Tutkimukset painottuivat aluksi yksityissektorin tekemiin kaupallisiin tutkimuksiin, kuten vedenottopaikkojen etsimiseen ja pohjavesivarojen inventointeihin. Yksittäisten vedenottopaikkojen tutkimus on 1970-luvulta lähtien siirtynyt paljolti alueellisille ympäristökeskuksille. Konsulttipalveluiden käyttö on kuitenkin yhä merkittävää erityisesti suurimuotoisissa vedenhankintatutkimuksissa, joissa tehdään paljon yhteistyötä eri osapuolten kesken. Geologian tutkimuskeskuksen edustaman tutkimuksen osuus on viime aikoina kasvanut merkittävästi, ja korkeakoulut ovat tutkimuksissa mukana omilla erityisosaamisalueillaan. Vedenhankintaan perustuvien tutkimusten lisäksi tehdään paljon myös pohjavesien suojeluun liittyvää tutkimusta. Pohjavedenottamoille on laadittu erillisiä suoja-aluesuunnitelmia 1950-luvulta lähtien. Pohjavesialueiden kartoitus ja suojelun suuntaviivojen hahmottelu aloitettiin 1970-luvulla pääasiassa nykyisten ympäristökeskusten edeltäjien toimesta. Ensimmäinen valtakunnallinen ns. tärkeiden pohjavesialueiden kartoitus toteutettiin Vesi- ja ympäristöhallinnon toimesta Sitä edelsi alustava alueiden luettelointi. Kattavampi pohjavesialueiden kartoitus ja luokitus toteutettiin Pohjavesien perustutkimusta tehdään pääasiassa valtionhallinnon yksiköissä. Suomen ympäristökeskus tutkii 53 havaintoasemalla pohjavesien määrän ja laadun kehitystä. Ympäristöhallinto osallistuu muiden organisaatioiden, kuten sosiaali- ja terveysministeriön ja Kansanterveyslaitoksen kanssa pohjavesien terveydel- 9 99
11 lisen laadun selvityksiin. Geologian tutkimuskeskus tekee muun muassa pohjavesien geokemiallisia kartoituksia, pohjavesialueiden rakennekartoituksia ja seuraa pohjavesien laatua. Kalliopohjavettä ympäristöineen tutkitaan laajasti liittyen erityisesti pohjavesien hyödyntämiseen ja ydinjätteiden loppusijoitukseen. Muita tärkeitä veden laadun tutkimuksen osa-alueita ovat pohjaveden radioaktiivisuuden selvittäminen ja radioaktiivisten vesien käsittelytekniikan kehittäminen. Näistä tutkimuksista vastaa suurelta osin Säteilyturvakeskus. 2.2 Suomen pohjavesiesiintymät Maankamaran vedellä kyllästyneissä osissa voidaan erottaa vähintään tyydyttävästi vettä johtavia maa- ja kallioperän osia, akvifereja, jotka mahdollistavat veden teknisen käyttöönoton. Akvifereja ympäristöineen sekä muita pohjaveden hyödyntämismahdollisuuksia tarjoavia muodostumia nimitetään pohjavesiesiintymiksi. Niitä voi olla erilaisissa geologisissa muodostumissa. Pohjavesiesiintymän käsitteestä on erotettava käsite pohjavesialue. Pohjavesialueella tarkoitetaan aluetta, johon sisältyy varsinaisen pohjavesiesiintymän lisäksi reuna- tai yhteysalueita, jotka kaikki yhdessä muodostavat suojelullisen kokonaisuuden. Pohjavesialueen ulointa rajaa ei aina ole määritetty hydrogeologisilla perusteilla, vaan raja on voitu määritellä selvästi havaittavia maaston kohtia mukaillen helpottamaan mm. valvontatoimia. Pohjavesialueet eivät ole yhtenäisiä, eivätkä ne ole jakautuneet tasaisesti. Pohjaveden määrä ja laatu vaihtelevat alueittain (kuva 2.2). Runsaita pohjavesivaroja pinta-alayksikköä kohden löytyy muun muassa Etelä-Hämeestä, niukkavetisiä alueita on puolestaan paikoin Etelä-Pohjanmaalla. Suomen pohjavesialueet on luokiteltu vedenhankinnan kannalta kolmeen luokkaan: Luokka I: vedenhankintaa varten tärkeät pohjavesialueet Luokka II: vedenhankintaan soveltuvat pohjavesialueet Luokka III: muut pohjavesialueet Suomen tärkeimmät pohjavesiesiintymät sijaitsevat lajittuneissa hiekka- ja sorakerrostumissa. Nämä esiintymät kattavat vain vajaat kolme prosenttia maamme pinta-alasta, mutta ne käsittävät runsaasti suuria, antoisuudeltaan jopa yli m 3 /d olevia pohjavesiesiintymiä. Geologisesti nämä esiintymät ovat yleensä harjuja ja lajittuneita reunamuodostumia, jollaisia ovat esimerkiksi Salpausselät. Kallioperässä esiintyvät ruhjeet ja muut rikkoutumavyöhykkeet edustavat maamme yleisintä pohjavesiesiintymäryhmää. Melkein jokaiselta neliökilometriltä voidaan löytää kalliopohjavesiesiintymiä, joiden antoisuus on vähintään 25 m 3 /vrk, mutta kallioperän vedenantoisuus vaihtelee jyrkästi jo lyhyellä matkalla. Suurin osa kallioporakaivoista tehdään yksityistalouksien vedenhankintaa varten ilman ennakoivia tutkimuksia. Vaativissa kalliopohjavesitutkimuksissa käytetään geologisia ja geofysikaalisia menetelmiä. Moreenikerrostumissa on myös runsaasti pohjavesiesiintymiä, mutta ne ovat kooltaan harvemmin vedenhankinnan kannalta merkittäviä. Ne palvelevat lähinnä vain yksityistalouksien tai kylien vedensaantia. 2.3 Luonnontilainen pohjavesi tutkimusja hoitoympäristönä Pohjaveden pinta sijaitsee yleensä alle kymmenen metrin syvyydessä maaperässä ja osin kallioperässäkin. Kallioperän ruhjevyöhykkeissä hydrologisessa kierrossa olevan pohjaveden syvyys voi olla satoja metrejä. Maaperässä pohjavesivarastot ja pohjaveden kierto ulottuvat yleensä alle 30 metrin syvyyteen, mutta myös yli sadan metrin syvyyteen ulottuvia vesivarastoja tunnetaan. Olosuhteita voidaan pitää veden hyödyntämisen kannalta edullisina. Hydraulinen johtavuus vaihtelee kuitenkin hyvin herkästi riippuen maa- ja kallioperän rakenteesta, tiiviydestä, raekoosta ja lajittumisesta. Tämän vuoksi edullisimpien akviferikohteiden paikantaminen ja hydraulisten ulottuvuuksien määritteleminen voi olla hyvinkin hankalaa. Suomen pohjavesiesiintymille on ominaista suuri alueellinen ja paikallinen laadun vaihtelu. Tyypillistä on, että hyvälaatuisen ydinosan 10
12 TÄRKEÄ SOVELTUVA MUU Kuva 2.2. Suomen luokitellut pohjavesialueet. Kuva Suomen ympäristökeskus/ves
13 ohella esiintyy myös muun muassa runsaasti rautaa ja mangaania sisältävää pohjavettä. Pohjavesiesiintymät ympäristöineen ovat alttiita pilaantumiselle tai muille ympäristövaurioille, koska vesivarastot ovat usein lähellä maanpintaa, ja maaperä on läpäisevää. Lisäksi pohjavesiesiintymien lievekerrostumat ulottuvat usein pitkälle varsinaisten akviferien ulkopuolelle. Nämä seikat asettavat omat vaatimuksensa pohjavesien tutkimukselle sekä alueiden suunnittelulle ja hoidolle. Monet maankäyttömuodot aiheuttavat riskejä pohjaveden laadulle, minkä vuoksi pohjaveden suojeluun on kiinnitettävä erityistä huomiota. Pohjavettä suojellaan muun muassa vesilain ja ympäristönsuojelulain nojalla. Tulevaisuuden tavoitteena on turvata sekä pohjaveden määrä että estää veden laadun heikkeneminen. 2.4 Tulevaisuuden näkymiä ja kehitystarpeita Lähtökohtia Valtaosa Suomessa tehdystä pohjavesitutkimuksesta on ollut sovellettua, vedenhankintaa palvelevaa tutkimusta. Se on kehittynyt varsin lyhyessä ajassa nykyiselle toteutuspohjalle. Tutkimukset ovat yleensä tähdänneet kulloinkin esillä olleiden kysymysten ratkaisemiseen ilman kokonaisvaltaista, pidemmälle tähtäävää toimintaa. Vedenhankintatyötä on leimannut yksinkertaisiin tutkimusolosuhteisiin hakeutuminen, ei välttämättä optimaalisimman vedenottopaikan etsiminen. Tämä on vaikuttanut negatiivisesti saatavan veden määrään ja laatuun. Pohjavedenottopaikkoja on aikaisemmin rakennettu myös suojauksen kannalta epäedullisiin kohtiin. Suljetut vedenottamot, tavoitteisiin ja olosuhteisiin nähden liian pienituottoiset vedenottopaikat sekä myöhemmin ilmennyt odottamaton vedenkäsittelylaitoksen tarve investointeineen ovat esimerkkejä töistä, joita on toteutettu yhteiskunnan kannalta epäedullisesti. Sekä sovellettua tutkimusta, että sitä tukevaa perustutkimusta tulisikin kehittää. Maanpinnan alainen geologinen tieto on eräs pohjavesitutkimuksen kulmakivistä. Maanalaisen ympäristön tunteminen edellyttää jatkuvaa rakennetiedon hankkimista ja rakennetutkimuksen kehittämistä. Maaperän pohjavesialueiden tietojen tai muiden merkittävien pohjavesi-geotutkimustietojen kerääminen ja kokoaminen on luontevaa toteuttaa yhteistyössä vesiviranomaisten, vesilaitosten ja vesihuoltoyhtiöiden sekä Geologian tutkimuskeskuksen kesken. Eri tiedostojen soveltuvin sijainti- ja käsittelypaikka tulee suunnitella ottaen huomioon jo olemassa olevat tiedon tuottamis-, kokoamis- ja käsittelyjärjestelmät. Suomen ympäristökeskuksella on muun muassa pohjaveden laatu- ja pinnankorkeustiedot pohjavesitietojärjestelmässä (PO- VET). Geologian tutkimuskeskuksessa on käytössä laaja geotietojärjestelmä, johon kuuluu muun muassa kairaustietojen ja geologisten rakennetietojen hallintajärjestelmä. Systemaattisesti rekistereihin kerättävien tietojen lisäksi tulisi kerätä valikoitua, edustavaa tutkimustietoa ns. avaintietorekistereihin. Tärkeä periaate olisi, että rekisterien tiedot olisivat käytettävissä kaikkeen kehitystä eteenpäin vievään tutkimukseen sen toteuttajasta riippumatta Tutkimustarpeita Pohjavesiin liittyvä perustutkimus on painottunut geokemialliseen tutkimukseen sekä luonnontilaisten alueiden pohjaveden seurantaan. Perustutkimusta pitäisi sovelletun tutkimuksen tarpeiden valossa monipuolistaa. Edellä mainitun rakennetutkimuksen osana pitäisi selvittää maaperän vedenjohtavuusvaihteluihin läheisesti liittyviä suurrakenteita ja niiden muodostumisolosuhteita. Esimerkkinä muista tarpeista voidaan mainita pohjavesien käyttöönottotutkimusten, hyödyntämisen sekä suojelun kannalta keskeiset ja myös mallintamista palvelevat maaperän hydraulisten ominaisuuksien ja akviferialueiden hydraulisesti johtavien ulottuvuuksien selvittelyt eri päämuodostumissa. Vesien maanalaisen hydrologisen kierron ja siihen vaikuttavien tekijöiden tuntemisen lisääminen olisi tärkeää likaantumisen torjunnassa. Haitallisten aineiden käyttäytyminen pohjavesivyöhykkeessä kaipaa edelleen tarkempaa selvittämistä. Pohjavesien laadullinen vyöhykkei- 12
14 Kuva Luonnontilainen Herakkaanlähde Kiikalassa. Kuva E. Mälkki. syys on eräs keskeinen tutkimusaihe. Lisäksi käsitys kallioakviferien hydraulisista ominaisuuksista ja ulottuvuuksista kaipaa tarkennusta. Samoin tietämys kallioperän kautta maa-akvifereihin tulevan veden osuudesta on erittäin puutteellista. Merkitykseltään laajimpia edessä olevia sovellettuja tutkimustehtäviä ovat EU:n vesipolitiikan puitedirektiivin edellyttämät pohjavesitutkimukset sekä muut toimenpiteet (ks. luku 2.5). Varsinaisten vedenottopaikkojen tutkimusten ohella pohjavesitutkimuksia pitäisi toteuttaa myös erillisten varavesilähteiden muodostamiseksi. Haja-asutusalueet kärsivät yhä heikosta vedensaannista erityisesti kuivina sääjaksoina. Jos sähkö katkeaa vesilaitokselta, ollaan vedenhankinnan piirissä olevilla alueillakin usein ajoveden varassa, koska varavoima vielä varsin yleisesti puuttuu. Kelvollisia veden noutopaikkoja on harvassa. Vesilaitosten kaivot eivät tähän pääosaltaan sovellu ahtaiden kaivorakenteiden vuoksi. Muista käytössä olevista kaivoista (yleensä haja-asutuksen pienet maakaivot) vain harvat täyttävät hyvän vedenottopaikan vaatimukset veden antoisuuden ja laadun suhteen. Sijainniltaan edullisten luonnonlähteiden alueelle, itse lähteen ja sen uoman ulkopuolelle voitaisiin tietyin edellytyksin rakentaa ylivuoto-varastokaivoja. Tietotekniikan kehittyminen on mahdollistanut esiintymien rakenteen ja pohjavesiolosuhteiden mallintamisen. Mallintamisella on jo ja tulee olemaan entistä tärkeämpi merkitys veden liikkeiden tutkimisessa erityisesti tekopohjavesilaitoksissa sekä vedenoton aiheuttamien ympäristövaikutusten selvittelyssä. Merkittävä mallintamisen sovelluskenttä on haitallisten päästöjen leviämisen arviointi haittaennusteiden laatimiseksi ja torjunnan suunnittelemiseksi. Niinikään voidaan selvittää yleisesti pohjaveden virtaussuhteita muodostumissa, joista on saatavissa riittävästi tutkimusaineistoa. Mallintamista harkittaessa on kuitenkin selvitettävä, missä kulkee sen tiedon raja, jonka takana mallintamis
15 ta todella tarvitaan. Monissa tapauksissa hydrogeologisella tulkinnalla päästään yksinkertaisemmin ja edullisemmin haluttuun tulokseen. Myös pohja- ja pintavesien isotooppitutkimukset ovat tulleet käytännön tutkimuskenttään. Varsinkin tekopohjavesilaitostutkimuksissa isotooppisuhteiden perusteella tehtävät veden ikämääritykset auttavat selvittämään vesimassojen vaihtumista ja virtaussuhteita. Paikan päällä pohjaveden laatua mittaavien laitteiden käyttö on saamassa yhä laajempaa jalansijaa monipuolistuvan mittaustekniikan ansiosta. Tekniikan kehittyminen on lisäksi mahdollistanut tiedon langattoman siirron, minkä avulla havaintopaikan tilannetta voidaan seurata reaaliajassa. Havaintopaikkojen tulee olla edustavia. Tavoitteena pitäisi olla, että havaintopaikkojen laatua parannetaan sekä sijainnin että rakenteiden osalta. Edustavien havaintopaikkojen perustamisen tulee olla lähtökohtana suunniteltaessa ja toteutettaessa pohjavesiesiintymän pitkäjänteistä tutkimusta. Pohjaveden likaantumistapauksia ilmenee säännöllisesti tärkeillä pohjavesialueilla, vaikka toistaiseksi ainakin vakavimpia, pohjavedenottamoiden sulkemiseen johtavia tapauksia on esiintynyt suhteellisen harvoin. Tulevaisuudessa likaantumistapaukset yleistynevät ainakin tiheimmin asutuilla pohjavesialueilla johtuen kemikaalien käytön lisääntymisestä sekä analysointimenetelmien kehittymisestä. Suomen olosuhteisiin soveltuvien likaantuneiden pohjavesiesiintymien tutkimus- ja puhdistusmenetelmien kehittäminen on merkittävä haaste tulevaisuuden pohjavesitutkimuksille. 2.5 Vesipolitiikan puitedirektiivi EU:n vesipolitiikan puitedirektiivi tulee jatkossa antamaan suuntaviivat pohjaveden suojelulle ja siihen liittyville tutkimustarpeille. Vesipolitiikan puitedirektiivin tarkoituksena on luoda pinta- ja pohjaveden suojelua varten puitteet, joiden avulla pyritään edistämään vesivarojen kestävää käyttöä ja estämään pohjavesien pilaantuminen sekä vähentämään jo tapahtunutta pohjavesien pilaantumista. Direktiivi tuli voimaan Vesipolitiikan puitedirektiivin myötä on tarkoitus saada lisätietoja pohjavesialueista laajan ja monipuolisen seurannan avulla. Myös pohjaveden suojelusuunnitelmien tekoa aiotaan lisätä. Suojelusuunnitelmien laadinta tulee tämänhetkisten suunnitelmien mukaan pakolliseksi kaikille ns. riskialueille, joilla on mahdollista, että direktiivin asettamia ympäristötavoitteita ei saavuteta. Riskialueilla on toteutettava myös pohjaveden tehostettua seurantaa. Pohjavesialueita koskevia suunnitelmia ja ohjelmia sekä niitä koskevia perustietoja muun muassa hydrogeologisten olosuhteiden ja niihin kohdistuvien riskien osalta on päivitettävä säännöllisesti. Pohjavesialueista voidaan myös muodostaa ryhmiä, jotta seurantaohjelmat voitaisiin laatia järkevän kokoisille aluekokonaisuuksille. Pohjavesiin liittyvä tutkimus on haasteiden edessä, kun pohjavesiä on käytettävä ja suojeltava EU:n asettamien periaatteiden mukaisesti. Tavoitteena on saavuttaa pohjavesien hyvä määrällinen ja kemiallinen tila mennessä. Hyvä tila edellyttää, että myös nousevat pitoisuustrendit käännetään laskeviksi. 2.6 Kirjallisuutta Euroopan parlamentti ja Euroopan unionin neuvosto Direktiivi 2000/60/EY yhteisön vesipolitiikan puitteista (L327). Euroopan yhteisöjen virallinen lehti (FI). Lahermo, P., Ilmasti, R. ja Taka, M Suomen geokemiallinen Atlas, osa 1. Suomen pohjavesien hydrogeokemiallinen kartoitus. Geologian tutkimuskeskus,espoo.66s. Mälkki, E Pohjavesi ja pohjaveden ympäristö. Tammi. 304 s. Vesiyhdistys r.y Sovellettu hydrologia. Helsinki. Molarius, R. ja Poussa, L. 2001: Merkittävät pohjaveden pilaantumistapaukset Suomessa Suomen ympäristö 550/01. Pirkanmaan ympäristökeskus. 14
16 3. POHJAVESITUTKIMUS- HANKKEEN VALMISTELU 3.1 Hankkeen tavoite ja laajuus Hankkeen tavoitteiden määrittely on yksi tärkeimmistä lähtökohdista pohjavesitutkimuksia aloitettaessa. Tutkimukset voivat tähdätä yksittäisen kylän kaivon paikan määrittämiseen tai usean kymmenentuhannen asukkaan vedenhankinnan järjestämiseen pohjaveden avulla. Tutkimukset voivat olla esiselvityksiä, joiden tavoitteena on luoda pohjaa yksityiskohtaisemmille tutkimuksille. Ne voivat olla myös yksityiskohtaisia vedenottamopaikan tutkimuksia, joiden avulla selvitetään esiintymästä saatavan veden määrä, laatu ja mahdollinen käsittelytarve. Näiden lisäksi selvitetään, miten vesi saataisiin mahdollisimman tehokkaasti käyttöön sekä arvioidaan vedenoton aiheuttamat ympäristövaikutukset. Tutkittaessa likaantunutta pohjavettä tavoitteiden asettelu on yleensä aivan erilainen kuin vedenhankintaan tähtäävissä tutkimuksissa. Pohjavesitutkimushankkeen tavoitteita ja laajuutta mietittäessä käytäntö on osoittanut, että riittävä perusteellisuus esimerkiksi vedenottamon sijoituspaikan tutkimuksissa tulee yleensä edullisemmaksi kuin tutkimuksissa myöhemmin havaittavien puutteiden täydentäminen lisätutkimuksilla. Tavoitteiden pohjalta määritellään tutkimusten laajuus, valitaan tutkimusmenetelmät ja arvioidaan hankkeen kustannukset. Tavoitteita asetettaessa pitää selvittää muun muassa seuraavat asiat: olemassa oleva aiempi tutkimusaineisto hankkeen aikataulu mitä on mahdollista tehdä itse käytetäänkö konsultteja ja kuinka paljon hankkeen kustannusarvio Tässä luvussa esitetty menettelytapa tutkimusten valmistelemiseksi on tarkoitettu lähinnä vesihuollon pohjavesitutkimuksia varten, mutta sitä voidaan soveltuvin osin käyttää myös muihin pohjavesitutkimuksiin. 3.2 Lähtöaineistot Huolellinen tutustuminen olemassa olevaan aineistoon on tärkeä osa hankkeen valmistelua ja auttaa välttämään päällekkäisiä tutkimuksia. Aineiston pohjalta luodaan alustava kuva tutkittavasta pohjavesialueesta ja sen ominaisuuksista. Hyödyllistä lähdeaineistoa ovat muun muassa alueella aiemmin tehdyt tutkimukset, vanhat peruskartat, erilaiset maa- ja kallioperäkartat, hiekka- ja soravarakartat, pohjavesialuekartat sekä ilmakuvat Pohjavesialuekartat ja -kortit sekä pohjavesitietojärjestelmä (POVET) Vesi- ja ympäristöhallinto on laatinut maamme pohjavesiesiintymistä kartat mittakaavoissa 1: ja 1: Kartoissa on esitetty pohjavesialueiden ja niiden varsinaisten muodostumisalueiden rajaukset, suurimmat pohjaveden purkautumispaikat, vedenottamot, pohjavesialueilla sijaitsevien havaintoputkien paikat sekä pohjaveden laatua vaarantavat kohteet (kuva 3.2.1, ks. myös liite 3.2.1). Jokaiseen pohjavesialuekarttaan liittyy pohjavesialuekortti, jossa on tietoja alueen antoisuudesta, vedenottomääristä, geologiasta, riskikohteista, alueella aiemmin tehdyistä pohjavesitutkimuksista sekä aluetta koskevista vedenottoluvista ja suoja-aluepäätöksistä. Tiedot on koottu kuntakohtaisiin pohjavesialuekansioihin, jotka on toimitettu kaikkiin kuntiin. Pohjavesialuekarttojen ja korttien tiedot ovat vedenottamotietoja lukuunottamatta myös saatavissa sähköisessä muodossa ympäristöhallinnon kehittämästä pohjavesitietojärjestelmästä (POVET). POVET -järjestelmä kattaa ympäristöhallinnon luokittelemilta pohjavesialueilta (n kpl) ja ympäristöhallinnon pohjavesiasemilta (53 kpl) saatavat tiedot. Lisäksi järjestelmään tallennetaan tietoja näiden alueiden ulkopuolella sijaitsevista yksittäisistä kaivoista ja lähteistä. POVET on osa ympäristöhallinnon HERT- TA -järjestelmää, johon kootaan ympäristöhallinnon keräämää ja tuottamaa tietoa ympäristöstä. Pohjavesialuekarttoja ja -kortteja sekä POVET -järjestelmän tietoja saa alueellisista ympäristökeskuksista. Vedenottamotietojen hallintaan on kehitteillä oma järjestelmänsä
17 Kuva Pohjavesialuekartta (Nummi-Pusula, Keräkankare, ei mittakaavassa) Vanhat kartat ja tutkimukset Perus- tai maastokartoilta tapahtuva karttatulkinta on lähes aina pohjavesitutkimusten tärkeä lähtökohta. Vanhat perus- tai maastokartat soveltuvat hydrogeologiseen karttatulkintaan parhaiten, sillä uusimmissa painoksissa tai niiden digitaalisissa versioissa eräiden maastoelementtien, kuten korkeuskäyrien ja kalliopaljastumien, kuvaustapaa on muutettu hydrogeologista karttatulkintaa ajatellen epäkäytännöllisemmäksi. Vanhojen tutkimusaineistojen ja karttojen tutkiminen voi lisäksi usein olla ainoa tapa muodostaa kuva pohjavesiesiintymästä ennen ihmisen toiminnan aiheuttamia muutoksia. Vanhojen topografi- tai peruskarttojen korkeuskäyrien avulla pohjavesiesiintymä on mahdollista rajata sellaisena geologisena muodostumana kuin se on ollut luonnontilassaan. Vanhoista kartoista voi löytyä tietoja sellaisista pohjavesiolosuhteista kertovista yksityiskohdista, joita ei enää voida havaita maastossa. Tällaisia ovat esimerkiksi karttaan merkityt lähteet. Vanhojen karttojen tiedot saattavat olla avainasemassa myös etsittäessä pohjaveden likaantumisen aiheuttajaa. Pohjavesitutkimushankkeiden suunnittelussa arvokkainta lähtöaineistoa ovat aiemmin tehdyt maaperä- ja pohjavesitutkimukset. Hanketta valmisteltaessa olisikin hyvä käydä arkistot läpi ja selvittää alueella jo tehdyt tutkimukset. Taajama-alueiden läheisyydessä on usein tehty kairauksia ja jopa pohjavesitutkimuksia teiden ja rautateiden rakennushankkeiden, kaavoituksen tai maa-ainesten ottopaikkatutkimusten yhteydessä. Runsaasti eriasteisia maaperä- ja pohjavesitutkimuksia on tehty pohjavesiensuojelun ja kiviaineshuollon yhteensovittamisprojektissa eli POSKI- projektissa (ks ), jonka tutkimustulokset löytyvät sekä alueellisista ympäristökeskuksista että Suomen ympäristökeskuksesta. Näistä tutkimuksista voi olla paljon hyötyä suunniteltaessa uutta hanketta. Vanhat tieteelliset tutkimukset muodostavat oman lähtöaineistonsa. Puhtaasti tieteellisistä 16
18 geologisista tai geomorfologisista tutkimuksista saattaa olla hyötyä myös pohjavesitutkimuksissa. Yliopistot, korkeakoulut, Suomen ympäristökeskus ja Geologian tutkimuskeskus ylläpitävät tutkimustietokantoja ja tekevät pyydettäessä tietokantahakuja tietyllä alueella tehdyistä tutkimuksista. Käyttökelpoisimpia ovat esiintymien geologiseen rakenteeseen ja pohjavesiolosuhteisiin liittyvät tutkimukset sekä pohjaveden laatuhaittojen (esim. arseeni, fluoridi, radon, myrkylliset raskasmetallit) esiintymisalueisiin liittyvät tutkimukset Geologiset kartat Maastamme on saatavissa maa- ja kallioperäkarttoja useissa eri mittakaavoissa. Näihin karttoihin liittyy usein joko karttaan painettu selitys tai erillinen selityskirja. Maaperäkarttoihin 1: on koottu tietoja muun muassa kaivos-, tie- ja rautatierakennushankkeiden yhteydessä tehdyistä kairauksista ja seismisistä luotauksista. Kartoista löytyy tietoja myös pintamaalajien ominaisuuksista ja pohjaveden laadusta. Maaperäkartat perustuvat ilmakuvatulkintoihin ja niitä täydentäviin maastohavaintoihin (kuva 3.2.3). Kallioperäkartat perustuvat pääasiassa maastohavaintoihin Hiekka- ja soravarakartat Hiekka- ja soraesiintymistä laadittuja karttoja on saatavissa Geologian tutkimuskeskuksesta. Kartat on laadittu mittakaavaan 1: Vaikka kartat sisältävät tietoa lähinnä esiintymien maa-aineksen laadusta pohjavedenpinnan yläpuolella, niistä saattaa olla apua pohjavesitutkimusten suunnittelussa. Hiekka- ja soravarakartat perustuvat pääasiassa maaperäleikkauksista tehtyihin havaintoihin ja joiltakin osin yleispiirteisiin geofysikaalisiin tutkimuksiin, koekuoppahavaintoihin sekä kairaustietoihin Ilmakuvat Ilmakuvia on saatavissa koko Suomesta. Taajama-alueilta otettuja ilmakuvia voi löytyä useilta eri vuosilta. Ilmakuvat ovat käyttökelpoista lähtöaineistoa varsinkin voimakkaasti muuttuneilla alueilla, joilla kartat ovat vanhentuneet. Kuvia voidaan käyttää kartan sijasta paikantamiseen, mutta taitava tulkitsija pystyy ilmakuvien perusteella myös tekemään havaintoja tutkittavan alueen maaperä- ja pohjavesioloista. Likaantuneen pohjaveden tutkimuksissa vanhoja ilmakuvia voidaan käyttää hyväksi esimerkiksi teollisuusalueen historian selvittämisessä Pohjavesiensuojelun ja kiviaineshuollon yhteensovittamisprojekti (POSKI) Ympäristöministeriön johdolla vuosina toteutettu pohjavesiensuojelun ja kiviaineshuollon yhteensovittamisprojekti eli POSKI - projekti oli laaja-alainen ja monivuotinen yhteistyöhanke, jonka tavoitteena oli turvata laadukkaiden kiviainesten saanti yhdyskuntarakentamiseen (mm. betoniteollisuus, tienrakennus) sekä hyvän ja turvallisen pohjaveden saanti vesilaitoksille yhdyskuntien vesihuoltoon. Lisäksi projektin tuloksena osoitettiin kiviainesten ottoon pitkällä aikavälillä soveltuvat alueet, pohjavedenhankinta-alueet, soranoton jäljiltä kunnostamista vaativat alueet sekä geodiversiteetin kannalta arvokkaat alueet. Projektissa tuotettiin ja koottiin perustiedot sora- ja kallioalueiden kiviainesten määrästä ja laadusta, alueiden suojelullisista arvoista sekä soveltuvuudesta vedenhankintaan tai kiviaineshuoltoon. Lisäksi selvitettiin tutkimusalueelta saatavissa olevan kiviainesta korvaavan materiaalin olemassaolo (esimerkiksi jätekivet, tuhkat ja kuonat). Perustietojen kokoamisen jälkeen alueet arvotettiin vesi- tai kiviaineshuollollisen soveltuvuuden sekä luonnonsuojelu-, maa-ainesja vesilain sekä osin rakennus- ja maankäyttölain suojelukriteerien avulla. POSKI -projektin tulokset on julkaistu alueellisina yleissuunnitelmina, joissa on ehdotukset vesihuoltoon varattavista alueista, maa- ja kiviainestenottoon soveltuvista alueista, maa- ja kiviainestenottoon osittain soveltuvista alueista sekä ottotoimintaan soveltumattomista alueista. Selvityksellä ei sinänsä ole suoraan lakiin perustuvia oikeudellisia vaikutuksia. Lopullinen alueiden käytön yhteensovittaminen tehdään maakuntien liittojen maa
19 Kuva Maaperäkartta 1:20 000, korkokuvakartta. Nummi-Pusula, Keräkankare (ei mittakaavassa). kuntakaavoituksessa ja kuntien yleiskaavoituksessa. Perustietojen kokoamisvaiheessa POSKI -projektissa on tehty pohjavesialueilla runsaasti eriasteisia maaperä- ja pohjavesitutkimuksia, joista voi olla hyötyä suunniteltaessa pohjavesitutkimushankkeita. Lisäksi projektissa on koottu runsaasti tietoa pohjavesialueille kohdistuvista maankäytön suunnitelmista, maiseman- ja luonnonsuojeluohjelmista, arvokkaista ja harvinaisista luonnonesiintymistä sekä Natura alueista. Suuri osa aineistosta on numeerisessa muodossa. POSKI -projektin aineisto on valtakunnallisesti koottu Suomen ympäristökeskukseen. Lisäksi aineistoa on saatavissa Geologian tutkimuskeskuksesta sekä niistä maakuntaliitoista ja alueellisista ympäristökeskuksista, joiden alueella projekti on toteutettu (kuva 3.2.6). 3.3 Tutkimusluvat ja tiedottaminen Pohjavesitutkimuksia joudutaan lähes aina tekemään toisen omistamilla tai hallitsemilla maaalueilla. Vesilain mukaan pohjavesitutkimuksiin on saatava maanomistajan tai alueen haltijan suostumus. Yleensä luvan saanti ei ole ongelmallista ja tutkimukseen liittyvistä asioista voidaan sopia maanomistajan ja tutkimuksen teettäjän kesken. Maa-alueen omistajan tai haltijan selvittäminen saattaa kuitenkin olla tutkimusluvan saamisen hankalin vaihe. Jos tutkimusten suorittamisesta ei päästä yhteisymmärrykseen maanomistajan kanssa, kyseisen kunnan ympäristöviranomainen (tavallisesti ympäristölautakunta) voi myöntää luvan tutkimuksiin. Mikäli tutkimuksia tehdään usean kunnan alueella, on luvat haettava kunkin kun- 18
20 valmistuneet/valmistuvat tutkimusalueet Kainuu, paikallinen POSKI Pohjois-Karjala, paikallinen POSKI Hyviksi havaittuja tiedonvälityskeinoja ovat kirjoitukset tai ilmoitukset paikallislehdissä ja -radiossa. Tutkimusalueen asukkaille ja maanomistajille järjestetyt tiedotustilaisuudet ja jaettavat tiedotelehtiset ovat myös tehokkaita. Tiedottaminen on aloitettava mieluiten jo ennen tutkimuslupien hankkimista ja viimeistään ennen maastotutkimusten aloittamista. Tiedottamista tulee jatkaa tutkimusten edetessä, ja niiden päättyessä on erityisen tärkeää kertoa saaduista tuloksista. Tutkimuslupa-asioita käsitellään tarkemmin julkaisussa Vedenhankintaa koskeva lupa ja sen määräykset Liitteenä 3.3/1 on esimerkki tutkimuslupien hankinnassa käytetystä lomakkeesta. 3.4 Tehtävänkuvaus Kuva POSKI -projektin tilanne vuonna Kuva Suomen ympäristökeskus, R. Britschgi. nan alueelle erikseen. Jos kyse on koepumppauksesta, josta voi aiheutua pohjaveden tai vesistön muuttamiskiellossa mainittuja seurauksia, kunnan viranomaisella ei ole valtuuksia myöntää lupaa, vaan sitä on haettava ympäristölupavirastosta. Tutkimusluvan lisäksi voidaan hakea lupaa myös muille tutkimuksen kannalta tarpeellisille toimenpiteille, kuten voimansiirtolinjojen tai teiden rakentamiselle. Tutkimuslupien hankkiminen on runsaasti aikaa ja vaivaa vaativa työvaihe, sillä luvan saanti voi edellyttää useita yhteydenottoja sekä neuvotteluja maanomistajan kanssa. Suositeltavaa on, että tutkimusluvat olisivat olemassa jo valittaessa tutkimuksen tekijää. Tutkimuslupien saantia helpottaa, jos hankkeesta tiedotetaan avoimesti. Tiedottaminen vaatii oman aikansa ja vaivansa, mikä pitää muistaa arvioitaessa hankkeen aikataulua ja työmäärää. Pohjavesitutkimushankkeesta tulee laatia kirjallinen tehtävänkuvaus varsinkin silloin, kun hanke on päätetty teettää ulkopuolisella taholla. Tehtävänkuvaus kannattaa yleensä tehdä myös tutkimuksista, jotka on ajateltu suoritettaviksi itse, sillä se selkeyttää toteutusta. Tehtävänkuvaus on selostus siitä, mitä tutkimushankkeella halutaan selvittää ja kuinka hanke on suunniteltu toteutettavaksi. Tehtävänkuvauksen tulisi sisältää ainakin seuraavat asiat: hankkeen tavoitteet, osallistujat, rahoitus tutkimusalueet, niiden sijainti ja nykytila aiemmat tutkimukset ja muu käytettävissä oleva lähtöaineisto tilaajan näkemys pohjavesi- ja tutkimusolosuhteista ja siitä kuinka tutkimukset tulisi suorittaa kuvaus hankkeeseen sisältyvistä osatehtävistä käytettävät tutkimusmenetelmät tutkimuslupatilanne mahdolliset rajoitukset tutkimuksille ja häiriintyvät kohteet yleiskartta, josta selviää tutkimusalueiden sijainti peruskarttaote tai muu vastaava itse tutkimusalueista hankkeen aikataulu